Το Aegean Dream, ήταν όπως το όνομά του, ένα Αιγαιοπελαγίτικο Όνειρο!!
Θα ξεκινήσω από τους υπέροχους οικοδεσπότες, τη φροντίδα και την φιλοξενία τους προς τους επισκέπτες.
Μας περίμεναν στο λιμάνι παρόλο που φτάσαμε ξημερώματα και με δυο ώρες καθυστέρηση, μας πήγαν στο σπίτι, μας κατατόπισαν για όλα με υπομονή και μας καλωσόρισαν με νερά , τοπικά γλυκά και κρύες μπύρες στο ψυγείο!!
Όσο για τον χώρο τους, τον έχουν φτιάξει με μεράκι και καλαισθησία.
Ένα υπέροχο νησιώτικο σπίτι, πλήρως ανακαινισμένο και άνετο, αλλά με όλα τα παραδοσιακά στοιχεία που σε κάνουν να νιώθεις ότι είσαι στο Αιγαίο. Η μαγική θέα από την απόλυτα ιδιωτική βεράντα (βλέπεις το κάστρο, τους μύλους και την παραλία του Παντελίου), σε κάνει να μην θέλεις να βγεις από το σπίτι!! Απολαύσαμε υπέροχα πρωινά, μεσημεριανά και βραδινά, καθώς υπάρχει άνετη τραπεζαρία κι ένας καναπές στο μπαλκόνι, ιδανικός για μεσημεριανή και όχι μόνο, σιέστα. Η τοποθεσία βολική για όλα, ήσυχη και με πάρκινγκ.
Το σπίτι πλήρως εξοπλισμένο, με ότι χρειάζεται για να περάσεις ξένοιαστα, αστραφτερή καθαριότητα, πολύ καλής ποιότητας στρώματα και μαξιλάρια!!
Όλα προσεγμένα και με γούστο!! Πραγματικά η διαμονή μας στο συγκεκριμένο σπίτι έκανε το ταξίδι μας στη Λέρο απόλαυση, μακάρι να είχαμε μείνει περισσότερο,το συνιστώ ανεπιφύλακτα και είναι σίγουρο πως θα επιστρέψουμε!!! Ευχαριστούμε για όλα!!